تورکیه‌نین ان اؤنملی تکنولوژی پروژه‌لرین‌دن بیری اولان میللی محارب اوچاغی یووادان چیخیش مراسیمینه حاضیرلاشیر.
تورک هاواچیلیق و اوزای صنایعی (توساش) باش مودورو تمل کوتیل بو مؤوضوع ایله باغلی آچیقلاما وئردی.
کوتیل، میللی محارب اوچاغی پروژه‌سین‌ده یاییملانان  فوتوگرافلارلا باغلی:
"میللی محارب اوچاغینی، موتورونو ایشه سالاراق "یووادان چیخیشا" حاضیرلادیق. بوندان سونرا مراسیم اوچون سایین جمهورباشقانیمیز رجب طیب اردوغان‌دان گون گؤزله‌ییریک" ایفاده‌سینی ایشلتدی.
یونگول هوجوم اوچاغی حۆرجت‌ین پروتوتیپلرین‌دن بیرینین مکانیک سیناقدان گئچیریلدیگینه دقت چکن کوتیل، اوچاجاق حۆرجت‌ین ده ائنیش آراباسی اۆستونده اولدوغو بیلگیسینی وئردی
کوتیل، آتاک-۲ هلیکوپترینین گؤوده‌سینین تاماملانماق اوزره اولدوغونو، اونون دا یاخیندا ائنیش آرابا‌سی‌ اۆستونه گئچه‌جگینی بیلدیردی.
تورک ساوونما صنایعینین صادرات‌دا چوخ یاخشی فعالیت گؤستردیگینه دقت چکن کوتیل، ۲۰۲۲-جی ایلده تخمیناً یوزده ۴۰ آرتیشلا ۴ میلیارد دلاری گئچدیگینی سؤیله‌دی.
‌اینسانسیز ساواش اوچاغی عنقا-۳ پروژه‌سی ایله باغلی تمل کوتیل،
"عنقا-۳ اوچاغینی گلن آیلاردا اورتایا چیخارداجاغییق. (عنقا-۳) رادارا اؤزونو گؤسترمه‌یه‌جک، اوزرینده‌کی سیستملری سرعتله سرعتلی شکیلده هدفی اولان یئرلره آپاراجاق"  دئیه دانیشدی.
۲۰۲۳-جو ایلین باشیندان اعتباراً بیر چوخ هاوا آراجینین قانادلانماغا باشلایاجاغینی وورغولایان کوتیل،
"حۆرجتی، آتاک-۲نی و میللی محارب اوچاغینی تحویل وئردیگیمیز زامان دونیا چوخ دییشه‌جک" دگرلندیرمه‌سینی دیله گتیردی.
